JohanHeinsen/ENO huggingface dataset:
Aalborgs Stifts Adresseavis, 1823-07-12
Den 7de ere 2 franske Linieskibe og en Fregat ankommen paa Rheden for Gibraltar, for at støde til den Escadre, der bloqverer Cadix. Den dertil ankomne franske Admiral har af Øvrigheden i Algestras fordret 5 opbragte franske Skibe og deres Ladninger tilbagegivne. Commandanten i Algesiras vilde berette det til sin Regjering, og opsatte imidlertid Auctionen over dem. Jmidlertid truede Admitalen med at beskyde Pladsen, og borttog 3 Skibe, som svare mistænkte for at have fransk Eiendom ombord. Som Man hører ere nu de franske Skibe frigivne, undtagen Eet, der allerede var sendt til Cadix, for hvilket Admiralen truer, at tage et Spansk af lige Værdie. - Cortes skal have gjort et Laan hos et engelsk Selskab paa 40 Millioner Rente. - Fra Castellet i Cadix ere 11 spanske Officerer, undvegne, som have siddet fangne der, siden Constitutionen blev promulgeret. Fra Gibraltar, hvor de fandt en sikker Tilflugt, have de indskibet sig til Marseille, for derfra at gaae til Madrid. Ballesteros, hedder det, har ikke kunnet vove et Slag; hans Hær bestaaer næsten alene af Recruter, som i et Slag vilde løbet fra Hinanden. Han har derfor trukket sig tilbage til Aucar og Cabriel, efterat have ladet nogle Fricorps blive tilbage bag Valencia; hans Linie strækker sig til Cuenza. Man troede, at han vilde operere mod Enden af Junii. Gen. Molitor, der med 12000 Mand, hvoriblandt 3000 spanske Royalister, trak ind i Valencia, har næsten blottet sig Ryggen, for at udføre dette længe projecteerte Foretagende. J Murviedro anlægges betydelige Magaziner og de Franske vente at have fundet i Kongeriget Valencia en vigtig Støtte.
Aalborgs Stifts Adresseavis, 1823-07-12
Fra Østpyrenæerne haves næsten ingen Efterretninger. Gen. Mina forlod den 19de Seo med 1200 Mand og gik mod Lerida Ant. Eroles fulgte efter ham med 200 Mand. - Marschal Moncey vil, naar han faaer den forventede Forstærkning, med sit hele Armeecorps gaae mod Barcellona, som skulde beleires mellem 6te og 7de Juli. Divisionen Curial er i Mataro, Divisionen Donnadieu holder Manresa besat, og Divisionen Damas ligger ved Figueras. Mosen Anton, der fik Benet knust for Hostalrich, er bragt til Girona. Amputation er ikke endnu anseet for nødvendig.
Aalborgs Stifts Adresseavis, 1823-07-12
Om den constitutionelle Armee i Gallicien siges der, at den maa indskrænke sig til at forsvare denne Provinds, uden at kunne understøtte de Andre. General Morillo har neppe 8000 Mand til at forsvare Grændsen og operere med. Asturien ængstes saavel af Royalisterne under Longa, som af Gen. Bourke, der endnu bestandig er i Leon. J det Hele mangler Man Penge til at udføre noget ret Alvorligt.
Aalborgs Stifts Adresseavis, 1823-07-12
Hamborg Den 4de Juli Kl. 10 Aften kom Dr. MM. Kongen og Dronningen af Danmark, ledsaget af DD. KK. H. H. begge Prindsesserne hertil paa Deres Reise fra Lauenburg, til Altona. En Deputation af Senatet modtog Dem ved Grændsen, og et Compagnie Uhlaner ledsagede Dem til Staden. Veiene og de Gader i Byen, hvorigjennem Hs. M. passerede, vare oplyste med Beegkrandse. Kanonernes Torden og de Militaires Salutering forkyndte Deres Majestæters Ankomst. Den 6te Juli beærede DD. MM. Skuespilhuset med Deres Nærværelse, hvor der paa Allerhøiestes Begjering blev opført Opergen: Barberen af Sevilla, Musik af Rossini. Den 7de eller 8de vilde Hs. M. fortsætte sin Reise til Altona. Denne Bye har i 2 Aftener, medens Kongen har været i Hamborg, været i lumineret.
Aalborgs Stifts Adresseavis, 1823-07-12
Blandinger. Engellændere Cochrane, der ved sine lange Fodreiser i og uden for Europa har gjort sig bekjendt, og i en Tid af to Aar har været paa en saadan Reise i Sibirien, for at udforske, om ikke i det høieste Norden af vor Jordklode en Forbindelse finder Sted mellem det faste Land af Asien og America, er nu paa Tilbagereisen uden at have opdaget en Sammenhæng mellem begge disse Verdensdeele.
Aalborgs Stifts Adresseavis, 1823-07-12
Den berømte russiske General L. A. T. Greve af Benningsen, der ved at styrte i Aaret 1816 med Hesten, paa en Jnspectionsreise i Bessarabien, aldeles mistede Synet, lever for nærværende Tid afvexlende paa sit Gods Bauteln og i Hannover, hvor han bærer sin tunge Lod med philosophisk Ligegyldighed og Munterhed. Efter at have henlevet en Menneskealder i Stats- og Hoflivets saavelsom Krigens Tummel, tilbringer han nu sit Livs Aften under en elsket Ægtemages ømme Pleie. Han giftede sig fjerde Gang i Grodno med Præsident Andoczikewitz's Datter. J denne Tid er han sysselsat med at udarbeide sit Livs Mindeværdigheder, der, efter Forlydende, ikke skulle udkomme førend efter hans Død.
Aalborgs Stifts Adresseavis, 1823-07-12
Det er mærkeligt, at et ved nærværende Rigsdag af den svenske Regjering indgivet Forslag til Formildelse i Straffen for Fornærmelser imod Kongehuset, aldeles er bleven forkastet af alle 4 Stænder.
Aalborgs Stifts Adresseavis, 1823-07-12
J London havde man den Efterretning, at den franske Krigsminister, Hertugen af Bellund, var saa misfornøiet med den Plan, man tvertimod hans Villie har fulgt i Spanien, at han i et fyndigt Brev til Kongen havde forlangt sin Afskeed. Men Hs. Majestæt har sendt ham sin Portefeuille tilbage.
Aalborgs Stifts Adresseavis, 1823-07-12
J Anledning af Zinkpladers Anbefaling i senere Tid har en af vore høit hædrede Videnskabsmænd, gjort opmærksom paa en Egenskab hos Zinket, som mueligen kunde gjøre dets Anvendelse til Tage farlig, da dette Metal er meget let smelteligt og spruder stærkt naar det smeltes, hvilken sprudende Egenskab der besidder endog i den Grad, at det skal bruges ved Fyrværkerierne til at blandes i Satsen, saasom det spruder høit og kaster smukke Gnister. Det vilde derfor maaskee være rigtigst, at overstryge det udvendig med en ildfast Kir, hvorved det blev sat istand til at udholde en stærk Hedegrad, før det blev flydende.
Aalborgs Stifts Adresseavis, 1823-07-12
Fædrelandet. Kjøbenhavn. Den 8de Juli 1823. Den Kongelige Franske Geheime-Statsminister, Hertug, Decazes, der har besøgt sit Slot Glücksborg i Holsteen, ventes paa Fredag den 11te Dennes her til Kjøbenhavn med Dampskibet. Han skal dinere hos Hans Høihed Prinds Christian paa Sorgenfrie næstkommende Søndag.
Aalborgs Stifts Adresseavis, 1823-07-12
J disse Dage er her ankommen en engelsk Coureer fra London; hvad han bringer, er endnu ei bekjendt. Ved det sidste allerede forhen omtalte Forsvar af Cand. Juris C. F. Normann for Licenciatgraden i Lovkyndigheden fandt en usædvanlig hæftig Opposition Sted af den nye Licenciat Dreyer, hvis Udfald imod Normann endog skal have udartet i høi Grad, saa at dette Optrin har vakt Sensation i vor lærde Verden. Begge de nævnte unge Licentiater ere Concurrenter til den Notarius=Post, der i denne Tid ved Auditeur Kalls Fratrædelse er ledig ved det juridiske Facultet. Den virkelige Sammenhæng af den i foregaaende Beretning omtalte Historie om de rige Fiskere er følgende: J Espergjærde henimod en Miil fra Helsingøer, leve endnu to meget rige Fiskere, der kun lade sig opvarte af en gammel svensk Kone og som hidtil have levet meget tarveligt. Deres Arvinger i Helsingøer, som frygtede for at den svenske Kone, naar Fiskerne, der ere meget gamle, døde, skulde tilvende sig den største Deel af deres Formue, hvis Storhed de ikke kjende, gave en Klage ind til Amtmanden over Fiskerne og bade om de formedelst Sindsvaghed og Ælde maatte erklæres for umyndige. Da Amtmanden bevilgede dette, antoge de gamle Fiskere en Procurator, der skal protestere ved Overretten imod denne Fremgangsmaade, og Man fortæller, at de gamle Folk nu hævne sig paa deres Arvinger, deels ved at leve høit, og drikke fine Vine i Stedet for Brændeviin, deels fornemmelig ved den Beslutning at ville testamentere Kongen og de Fattige deres Penge. Sagen svæver for nærværende Tid for Retten og dens Afgjørelse skal vorde meddeelt, saasnart den bliver bekjendt. J Anledning af Maaden, hvorpaa Fiskerne ere komne til alle disse Penge, ere mange Rygter i Omløb. Sagen vil nu snart nærmere blive oplyst.
Aalborgs Stifts Adresseavis, 1823-07-12
Jblandt de Skuespil, der ere bestemte til Opførelse paa det Kongelige Theater i denne og næste Maaned og som tage deres Begyndelse næstkommende Tirsdag den 15de Juli ere følgende Nyeheder for vort Publikum: Peter og Poull, Lystspil i 3 Acter af Castelli, oversat af Skuespiller Th. Overskou; De borgerlige Stævnemøder, Lystspil i 1 Act af Hoffmann oversat af N. T. Bruun; Fætter Paul eller den ædle Hævn, Skuespil i 1 Act af Hagemann, oversat af Dr. Ryge; Den skinsyge Kone, Lystspil i 2 Acter af Kotzebue, oversat af Skuespiller Liebe; Forlegenhed og List, Lystspil i 3 Acter af Kotzebue, oversat af Professor Rahbek; Beskæmmet Skinsyge, Lystspil i 3 Acter af Frue Weisenthurn, oversat af N. T. Bruun; Den Forsigtige, Lystspil i 1 Act af Curlænder; De to Frimurere, Skuespil i 3 Acter af Pelletiir Volmiranges; BrødrenePhilibert, Lystspil i 3 Acter af Picard; og af ældre bekjendte Stykker: Røverne, Sørgespil i 5 Acter af Schiller; Saragossas Beleiring eller Forpagter Feldtkummels Bryllup, Lystspil i 4 Acter, af Kotzebue; Det stille Vand har den dybe Grund; Lystspil i 4 Acter, af Schrøder. (J forrige Beretning var foran Kotzebue ved en Trykkeil udeglemt ei, vi have nemlig paa vort Theater ikke Mangel paa Kotzebuiske Stykker).
Aalborgs Stifts Adresseavis, 1823-07-12
Musikdirecteur Lübeck, en fortrinlig Pianofortist, der er udnævnt til Hertugelig Capelmester i Gotha i afdøde Andreas Rombergs Sted, har i disse Dage opholdt sig i Kjøbenhavn paa sin Gjennemreise fra St. Petersborg, hvor han for har været angageret.
Aalborgs Stifts Adresseavis, 1823-07-12
Lystvandringerne til Charlottenlund og Dyrehaugen vedblive der at være ligesaa hyppige som i de sidste Sommere. Om Søndagen strømmer Alt derud til Vogns, til Hest, til Søes, med Damp, og til Fods. Dampskibet gaaer tre Gange om Dagen for 3 Mk. pro persona og freqventeres mest af den finere Borgerclasse. Adelen rider og kjører med egen Befordring, Haandværkstanden med leiet og den tjenende Classe bruger Apostlenes Heste eller vel ogsaa de saakaldte Kaffemøller, hvorved forstaaes den Mængde af holsteenske Vognmands- og Bøndervogne, der holde udenfor Nørre- og især Østerport og befordrer Enhver ud til Dyrehaugen for 1 Mk. J Chorlottenlund begynder imidlertid Selskabet efter Kl. 8 at blive altfor simpelt, saa at Commercens Folk i Almindelighed kun blive tilbage. Disse bestaaer, som bekjendt, for det meste af længselsfulde Piger og Støvere, sugtige Brødre og Glædespiger. Enhver, der ikke finder Smag i dette Compagnie er her tilovers og giør omtrent samme Figur som et udenvelts Frikort i Styrvolt. Dersom denne uudtømmelige Materie maatte moere nogle af Læserne, skulle vi fortsætte den en anden Gang. Ved den offentligt foretagne Trækning af det 70de Kongelige Kjøbenhavnske Klasse=Lotteries tredie Klasse, blev Mandagen den 7de Juli 1823, overeensstemmende med Planen, udtrukket 14 Nummere, hvilke Fjorten Nummere udkom i følgende Orden: Træk. 12 314516789 10 No. 176 1001155, 203208 10412631221266 16. Træk. 11 12 131 14. No. 2581172 178, 73 Den heraf, overeensstemmende med Planen, følgende Fordeling af Gevinsterne vil i Trækningslisterne nærmere blive udviklet. Cours den 8de Juli. Hamb. 2 M. 244, a vista 247. Specier 250. - Specier solgtes til 15 Mk. Obligationer med Renter fra 11te Juni 1823) 77 1/2 a 77 3/4. Nationalbank-Obligationer (af Laanet den 2den Februari 1820) 102 Rbdlr. r. S. (uden Renter) eller 127 1/2 Rbdlr. Sedler pr. 100 Rbd. r. S. - Norske Sedler 15 1/2 a 15 1/2 Rbd. pr. 10 Specier norsk. - Svenske Sedler 61 s. - Disconto 5 pC.
Aalborgs Stifts Adresseavis, 1823-07-12
Skibe, ind- og udclarerede ved Aalborg Toldkammer.
Aalborgs Stifts Adresseavis, 1823-07-12
Den 10de Juli. Jndclareret, Skipper P. Erichsen fra Mariager med Brænde og Skibstømmer. - Udclarerede, Skipper Th. Panch til Amsterdam med Uld. J. Koch til Memel med saltede Sild. P. T. Berg til Altona med Uld, Skind, Huder, Talg og Aal.
Aalborgs Stifts Adresseavis, 1823-07-12
Den 11te. Jndclareret, Skipper C. Christensen fra Kjøbenhavn med Salt Tjære og Stykgods. - Udclarerede, N. Torgesen til Drammen med Rug. J. Christensen til Amsterdam med Uld, Skind og Huder.
Aalborgs Stifts Adresseavis, 1823-07-12
Ved Tallotteriets 1077de Trækning i Altona udkom i No. Aalborg Kirker.
Aalborgs Stifts Adresseavis, 1823-07-12
Syvende Søndag efter Trinitatis prædiker til Høimesse i Budolphi Kirke Hr. Henneberg; i Frue Kirke Hr. Stiftsprovst Schierup. - Til Aftensang i Budolphi Kirke Hr. Blichfeld; i Frue Kirke Hr. Fuhr.
Aalborgs Stifts Adresseavis, 1823-07-12
Bekjendtgjørelser. Den Kjøbmand Hass forhen tilhörende, paa denne Byes Bredegade, beliggende Gaard er underhaanden at faae tilkjöbs, om samme accorderes med Undertegnede. Aalborg den 12te Juli 1823. Juul. Til 6 Timers daglige Underviisning saavel i de almindelige Skolevidenskaber som i det tydske, engelske og franske Sprog kunne 6 Drengebørn, imod en maanedlig Betaling af 2 Rbdlr. Sedler for hvert Barn, antages af Klokker Claudi. Avlsgaarden Clausholm i Vensyssel af Hartk. circa 15 Td. med et Areal af 270 Tdr. Land Ager og Eng geom. Maal, foruden Hede og Tørvemose, er underhaanden at faae til Eiendom eller i Forpagtning i nogle Aar. J begge Tilfælde kan den tiltrædes strax eller til 1ste November d. A., Conditionerne skal blive favorable. Liebhavere behage, snarest mueligt, at henvende sig til Undertegnede, der foreviser Kort og Beregning over Eiendommene og er bemyndiget til at slutte Accort. Kornum Præstegaard ved Løgstøer den 6te Juli 1823. T. Lund.
Aalborgs Stifts Adresseavis, 1823-07-12
Fra Høebjerringen af indtil Qvæg tages paa Foder, kan løs Græsning erholdes til et hundrede Stude paa fed Saltning. Om Vilkaar og Priis vilde Man behage at henvende sig til P. D. Faber paa Rørdal.
Aalborgs Stifts Adresseavis, 1823-07-12
En Jomfrue af honet Familie og god Opdragelse ønsker sig en Condition enten strax eller til første November. Paa Lønnen ansees ikke saa meget som paa en blid og god Omgang. - Addresse-Contoiret giver Underretning. Björnkjer Hovedgaard, under Kjær Herred, Aalborg Amt, staaende for Hartkorn omtrent 15 Tdr., er strax at faae tilkjöbs underhaanden, og Vilkaarene kunne i höieste Grad lempes efter Kjöberens Önske. Ved dens reelle Beskaffenhed, ved udmærkede solide og vakkre Bygninger med smuk Hauge og tilstødende Lystskov, samt ydermere ved behagelig Beliggenhed ikkun lidet over en Miil nærved Landeveien fra Aalborg) frembyder denne Eiendom et i mange Henseender önskeligt Opholdssted. Den kan til enhver Tid tages i Öiesyn, og de Lysthavende ville iøvrigt uopholdeligen henvende sig til S. T. Hr. Hospitalsforstander og Procurator Juul i Aalborg, der meddeler de nærmere fornödne Oplysninger. Aalborg den 29de Juni 1823. Hos mig er fra i Dag af, et fast Oplag af alle Slags Skriv Post- og Concept, samt Maculatur, Carduus- og Trykpapirer til meget billige Priser, hvormed jeg anbefaler mig. Aalborg den 24de Juni 1823. Lars Bøggild.
Aalborgs Stifts Adresseavis, 1823-07-12
Auctioner. Onsdagen den 16de Dennes Formiddag Kl. 11 slet, lader Justitsraad Kjellerup ved offentlig Auction bortsælge 31 Tønder Rug og 10 Tønder Byg, Afharvnings-Korn, som er beliggende paa Stadshauptmand Kruuses Loft her i Byen, og hvoraf Prøver er at see paa Kjellerups Contoir. Aalborg den 10de Juli 1823. Schmidt.
Aalborgs Stifts Adresseavis, 1823-07-12
Efter Begjering stilles Kjøbmand Hans Erich Hansen, iboende Gaard i Marenturisgade i Aalborg til Salg ved Auctioner, første Gang Tirsdagen den 22de d. M., anden Gang Tirsdagen den 29de d. M., tredie og sidste Gang Onsdagen den 6te August d. A., hver Gang Kl. 10 Formiddag. De 2de første Auctioner paa Aalborg Tingstue og den sidste Auction, hvorved Tilslag og Salg, uden Betænkningstid eller Forbeholdenhed af Approbation, vil finde Sted, i Gaarden selv. Bemeldte Gaard, som for en Toldofficiant, en Mægler, en Skibsclarerer, en Kjøbmand eller en Gjestgiver er velbeliggende og vel indrettet, har følgende Bygninger: et Huus med Siden til Gaden 11 Fag; et Huus med Enden til Gaden 9 Fag; et Huus i østre Side af Gaarden 4 Fag; et Huus i samme Side, 4 Fag, og et Huus i søndre Side 6 Fag, alt 2 Etager høit. J Værelserne er 6 gode Vindovnskakkelovne, 4, 3 og 2 Etages, og deraf 2 med Kobberrør. Gaarden, som med 117 Rbdlr. rede Sølv er frigjort for Bankhæftelsen, og staaer for Grundtar 34 Rbdlr., kan den vordende Kjøber tage i Besiddelse næste Fløttetid. Auctionsconditionerne faaes nogle Dage før første Auction hos fornævnte Kjøbmand Hansen til Eftersyn. Aalborg den 10de Juli 1823. Mandagen den 4de August førstkommende, Formiddag Kl. 10 og følgende Dage bliver i Apothekerens Gaard i Thisted, bortsolgt en betydelig Deel Jndboe, bestaaende af: Speile i Mahognie Rammer, lakerede Skabe, et Chatol med Skab, lakerede Birketræes Spiseborde, Theborde, simple Borde, Flaskeborde, Mahognie Consol-Borde med Marmor Plader, to moderne Divaner, lakerede, den ene er alle Pudderne udstoppede med Krølhaar, 6 Lænestole til hver, Sæderne udstoppede med Krølhaar alt af Kjøbenhavnsk Arbeide, en Deel andre Stole, en stor Deel Kobberstykker udmærkede rare, alle i Glas og Rammer, en Deel Bøger, en Dug 10 Alen lang og 4 Alen bred, 24 Servietter nye, 36 Stkr. Viinglas slebne lig Dækketøiets Mønster, 3 Dusin Knive med Elfenbeens Skafter og Ibenholts Knivrister, en Deel Linned og Sengeklæder, 5 Sengesteder med Omhæng, det ene Sengested af Jern. 2 1/2 Lpd. fin rødt Lak, circa 3 Lpd. fiin reven Cacao til Chocolade, nogle Lpd. Formelys, en Deel 3 Stkr. paa Pundet. Meget Huus- og Kjøkkenredskaber, bestaaende af Jern, Kobber, Messing og Blik m. m., en Deel nye fiirskaaren Egebygningstømmer og nye Egestolper m.m. Tingene ere til Eftersyn Dagen førend Auctionen. Thisted den 7de Juli 1823. Lützhøft.
Aalborgs Stifts Adresseavis, 1823-07-12
Efter Begjering af Skiftecommissionen i afdøde Etatsraad Kjellerups og efterlevende Enkefrues Boe, bliver, for Vedkommendes Regning, ved Auction paa Frisenborg Tirsdagen den 15de Dennes om Formiddagen Kl. 9, bortsolgt som hertil med Skipper Knud Jensen fra Porsgrund er ankommet circa 25 Skpd Stangjern og 103 Tylter diverse Fyrrebord; hvilket herved kundgjøres. Aalborg den 1ste Juli 1823. Schmidt.
Aalborgs Stifts Adresseavis, 1823-07-12
Efter Begjæring af Skifte=Commissionen i sal. Etatsraad Kjellerup og efterlevende Enkefrues Boe, bliver for dets Regning, ved Auction paa Frisenborg Tirsdagen den 15de Dennes Formiddag Kl. 9 slet, bortsolgt 200 Tønder Walløe Salt i Foustagier, fortoldet og friegjort; hvilken Auction tager sin Begyndelse saasnart den forhen kundgjorte Auction, over Bord og Jern er tilendebragt. Aalborg den 7de Juli 1823. Schmidt.
Aalborgs Stifts Adresseavis, 1823-07-12
Da Hovedgaarden Fuglsig og øvrige faste, forhen i denne Avis beskrevne, Eiendomme, tilhørende Proprietair Degners Opbudsboe ikke bleve solgte ved den over samme den 1ste i denne Maaned afholdte 3die Auction, fordi anden Prioritets haver forlangte en fjerde Auction anstillet, saa er en fjerde Auction berammet at foretages over disse Eiendomme paa bemeldte Fugl sig Torsdagen den 17de i denne Maaned Kl. 10 Formiddag, hvorved absolut Bortsalg finder Sted, hvilket herved kundgjøres til Lysthavendes behagelige Underretning, ligesom og at der Dagen derpaa, Fredagen den 18de Dennes og paafølgende Dag, bliver auctioneret al den ved Fuglsig værende, fornævnte Boe tilhørende Ind- og Udboe og Besætning af alle Slags, hvorhos tilkjendegives, at det ventes at blive en Condition for Løsørets Salg, at det først opraabes stykkeviis og tilsidst samlet, og det i saa Fald ikke erholdes udleveret førend efter at Auctionen er tilendebragt. Hjøring den 3die Juli 1823. S. Poulsen.
Aalborgs Stifts Adresseavis, 1823-07-12
Efter Dom og Udlæg og vedkommende Udlægshaveres Reqvisition, bliver Boller Hovedparcel med underliggende Vandmølle og nogle mindre Parceller Hovedgaardsjorder, stillet til 3de Auctioner for absolut at bortsælges, om noget efter Tiden passende Bud skeer. Auctionerne afholdes saaledes: 1ste Auction Mandagen den 21de Julii, ) førstkommende, 2den Auction Mandagen den 4de August, ) hver Dags For 3die Auction Mandagen den 18de August, ) middag Kl. 10. De 2de første Auctioner afholdes paa Herredsfoged Comptoiret i Sæbye og 3die Auction paa selve Gaarden. Eiendommene ere beliggende i Hjøring Amt, Taars Sogn og har følgende Hartkorn, Boller Hovedparcel Ager og Eng 17 Td. 6 Skp. 1 Fk. 2 Alb. dito Skovskyld . . . 1 - 6 - : - 2 - Boller Vandmølle som er bortfæstet, staaer for Ager og EngsHartkorn . . . . . . . . 1 Skp. 2 Fk. - Alb. Mølleskyld . . . . 1 Td. 4 - 3 - . - Parcellen No. 1, vesten Aaen . . . - 3/4 - No. 2, Hede Agre . . - 6 . - 1 1/2 - No. 3, ved Hvegdahl = 7 - . - 1/2 - No. 4, Øster Tophøi - - 5 - 3 - 2 1/2 - No. 5, Vester Dito . . - 5 - 3 - 2 1/2 - No. 6, Øster Lie Mark - - 5 - 3 - 2 1/2 - No. 7, Vestre dito . 1 - 3 - 3 - 1 1/2 - samt Hovedparcellen af Nørgaards tiendepligtige Eiendom, Ager og Eng 1 Td. 5 Skp. 1 Fk. 1/4 Alb. og tvende Huse i Taars. Til Hovedparcellen er et Areal af Ager, Eng, Kiær og Heede, circa 740 Tdr. Land, til Skovskylden circa 74 Tdr. Land. Eiendommene vil af virkelige Liebhavere bedst bedømmes ved at tage samme i Øiesyn og den nødvendige Paaviisning vil til saadanne erholdes paa Stædet af Besidderen. Vidtløftig Beskrivelse ansees ufornødent da de Liebhavere, som attraae at kjøbe, dog vil selv undersøge Tingene. Conditionerne vil blive fremlagt 1ste Auctionsdag og meget favorable for Kjøberen. Hvilket ifølge Placaten af 22de April 1817 ligesaa kundgjøres til Pantecreditorernes Efterretning. Sæbye den 26de Juni 1823. Boeck.
Aalborgs Stifts Adresseavis, 1823-07-14
Udlandet.
Aalborgs Stifts Adresseavis, 1823-07-14
Spanien. Madrider Regentskabet raadslaaer jevnlig om Finantsvæsenet, saa meget mere, som Prinds Generalissimus har erklæret, at det for Fremtiden maa sørge for de royalistiske Troppers Underholdning, da Frankerig ikke længere vil staae i Forskud for Samme. Man har besluttet, at gjøre et Laan hos fremmede Banqviers paa 200 Millioner, og pantsætte Nationaldomainer derfor. De royalistiske Troppers Antal paa hele Halvøen skal dog ikke være over 15 eller 18000 Mand. Den til Bedste for Geistligheden igjen paabudne fulde Tiende, og andre smaae Afgivter vægrer Man sig næsten overalt for at erlægge. Regentskabet holder hyppige Møder hos Hertugen af Angouleme. Det vil have indført igjen den uindskrænkede Form af 1820, dog vægrer Hertugen sig, hvad Jnqvisitionen angaaer, paa det bestemteste for at give sit Samtykke. Pressefriheden er ophævet, og der er befalet Huusundersøgelser hos alle Boghandlere og Privatpersoner efter Skrifter, som ere mod Religionen eller den absolute Regjering. - Regentskabet har decreteret 1) at der saa hurtig som muelig skal tilsendes Gouverneuren i Ceuta den bestemteste Ordre, til ikke at lade Cortes og den revolutionaire Regjering komme ind i denne Plads, dog med den Betingelse, at de Kongl. Personer ikke exponeres ved denne Modstand. 2) Der skal af Regentskabet og Hertugen forordnes de strængeste Forholdsregler, for, om mueligt, at forhindre D. D. Majestæters Forflyttelse over Søen. 3) J otte Dage skal holdes en Bedesest for at anraabe om Guds Barmhiertighed i disse betænkelige Omstændigheder, Skuespillene skulle i samme Tid ophøre og alle offentlige Forlystelser forbydes. 4) Alle disse Forholdsregler skulle ved Courerer meldes for de fornemmeste europæiske Hoffer. - Fra det russiske Hoer Oberst Buturlin, Keiserens Adjutant, sendt til Madrid, for at lykønske Hertugen med det lykkelige Udfald af hans Bestræbelser.